Virallinen lehti nro C 341 , 09/11/1998 s. 0132



A4-0353/98 Ehdotus neuvoston direktiiviksi työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta annetun direktiivin 90/394/ETY muuttamisesta toisen kerran (KOM(98)0170 - C4-0310/98 - 98/0093(SYN)) Ehdotus hyväksyttiin seuraavin tarkistuksin: (Tarkistus 1) Johdanto-osan 2 a kappale (uusi) >Alkuperäinen teksti> >EP:n äänestyksessä hyväksytty teksti> työllisyyden turvaamiseksi tämän direktiivin puupölyjä koskevia säännöksiä sovelletaan olemassa oleviin työpaikkoihin vasta siirtymäkauden jälkeen, (Tarkistus 3) Johdanto-osan 8 kappale >Alkuperäinen teksti> tammi- ja pyökkipölyn syöpää aiheuttava vaikutus on todettu altistuneilla työntekijöillä tehdyissä epidemiologisissa tutkimuksissa; useat työntekijät ovat alttiina mahdolliselle terveysriskille, >EP:n äänestyksessä hyväksytty teksti> tammi- ja pyökkipölyn syöpää aiheuttava vaikutus on todettu altistuneilla työntekijöillä tehdyissä epidemiologisissa tutkimuksissa; on erittäin todennäköistä, että myös muiden lehtipuiden pöly voi aiheuttaa ihmisissä syöpää; monet työntekijät altistuvat vakavalle ja mahdolliselle syöpäriskille; työntekijöiden suojelemiseksi olisi sovellettava varovaisuusperiaatetta; työntekijöitä suojellaan parhaiten laajentamalla direktiivin soveltamisalaa kaikkiin lehtipuihin; muiden puulajien syöpää aiheuttavien vaikutusten lisätutkimukset ovat toivottavia; komission on esitettävä ehdotuksia työntekijöiden terveyden suojelemiseksi, jos riski todetaan, (Tarkistus 4) Johdanto-osan 10 kappale >Alkuperäinen teksti> on aiheellista asettaa raja-arvot puupölylle; vinyylikloridimonomeerille tällä hetkellä vahvistettuja arvoja olisi alennettava, jotta otettaisiin paremmin huomioon teknisiä toimintatapoja koskevat parhaat vähimmäisstandardit, joissa otetaan huomioon toteutettavuustekijät ja samalla myös säilytetään työntekijöiden terveyden turvaamista koskeva tavoite, >EP:n äänestyksessä hyväksytty teksti> puupölyn raja-arvot on tämän vuoksi asetettava tasolle, jolla karsinogeenit eivät aiheuta vaaraa työtekijöille; vinyylikloridimonomeerille tällä hetkellä vahvistettuja arvoja on alennettava, jotta otettaisiin paremmin huomioon teknisiä toimintatapoja koskevat parhaat vähimmäisstandardit, joissa otetaan huomioon toteutettavuustekijät ja samalla myös säilytetään työntekijöiden terveyden turvaamista koskeva tavoite, (Tarkistus 5) Johdanto-osan 10 a kappale (uusi) >Alkuperäinen teksti> >EP:n äänestyksessä hyväksytty teksti> puupölyä koskevan sääntelyn on tehokkaasti suojeltava työntekijöitä siltä riskiltä, että heille kehittyy syöpä työssä tapahtuvan puupölylle altistumisen seurauksena; sääntelyn tarkoituksena ei ole rajoittaa puun käyttöä korvaamalla puu muilla materiaaleilla tai korvaamalla joidenkin puulajien käyttö toisilla puulajeilla; on tunnettua, että syövän kehittymisen riski liittyy puupölylle altistumiseen, ei itse puuhun; direktiivissä annettujen puupölyä koskevien säännösten soveltaminen ei rajoita käsin tapahtuvaa lehtipuiden työstämistä tai tällaisten raaka-aineiden käyttöä niiden esteettisten ominaisuuksien vuoksi, (Tarkistus 6) 1 ARTIKLAN 2 KOHTA Liite I, 5 kohta (direktiivi 90/394/ETY) >Alkuperäinen teksti> 5. Työ, johon liittyy altistuminen seuraavien puulajien pölylle: pyökki ja tammi. >EP:n äänestyksessä hyväksytty teksti> 5. Työ, johon liittyy altistuminen kaikkien lehtipuulajien pölylle. (Tarkistus 7) 1 ARTIKLAN 3 KOHTA Liite III, A osa, taulukko, toinen aineen nimi (direktiivi 90/394/ETY) >Alkuperäinen teksti> Puupöly (tammi ja pyökki) 5,0 >EP:n äänestyksessä hyväksytty teksti> Lehtipuupöly 5,0 >Alkuperäinen teksti> >EP:n äänestyksessä hyväksytty teksti> (7a) (odotettaessa raja-arvon tarkistusta kahden vuoden kuluessa) >Alkuperäinen teksti> >EP:n äänestyksessä hyväksytty teksti> (7a) Jos seoksessa on muita puupölyjä, raja-arvo koskee kaikkia seoksen puupölyjä. (Tarkistus 9) 2 ARTIKLA >Alkuperäinen teksti> Vinyylikloridimonomeerille altistuvien työntekijöiden terveyden suojelemista koskevien jäsenvaltioiden lakien, asetusten ja hallinnollisten määräysten lähentämisestä annettu direktiivi 78/610/ETY kumotaan . . . alkaen. >EP:n äänestyksessä hyväksytty teksti> Vinyylikloridimonomeerille altistuvien työntekijöiden terveyden suojelemista koskevien jäsenvaltioiden lakien, asetusten ja hallinnollisten määräysten lähentämisestä annettu direktiivi 78/610/ETY kumotaan kahden vuoden kuluessa tämän direktiivin antamisesta. (Tarkistus 10) 3 ARTIKLA >Alkuperäinen teksti> Komissio voi tuoreimpien tieteellisten tietojen perusteella esittää viiden vuoden kuluessa tämän direktiivin antopäivästä ehdotuksen neuvostolle tarkistettujen raja-arvojen hyväksymisestä vinyylikloridimonomeerille ja puupölyille (tammi ja pyökki) perustamissopimuksen 118 a artiklan mukaisesti. >EP:n äänestyksessä hyväksytty teksti> Komissio voi tuoreimpien tieteellisten tietojen perusteella esittää kahden vuoden kuluessa tämän direktiivin antopäivästä ehdotuksen neuvostolle tarkistettujen raja-arvojen hyväksymisestä vinyylikloridimonomeerille ja puupölyille perustamissopimuksen 118 a artiklan mukaisesti. (Tarkistus 11) 4 ARTIKLAN 1 KOHDAN ENSIMMÄINEN ALAKOHTA >Alkuperäinen teksti> 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään . . . Niiden on ilmoitettava tästä komissiolle viipymättä. >EP:n äänestyksessä hyväksytty teksti> 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan kolmen vuoden kuluessa direktiivin antamisesta. Niiden on ilmoitettava tästä komissiolle viipymättä. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta annetun direktiivin 90/394/ETY muuttamisesta toisen kerran (KOM(98)0170 - C4-0310/98 - 98/0093(SYN))(Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle (KOM(98)0170 - 98/0093(SYN)) ((EYVL C 123, 22.4.1998, s. 21.)), - neuvoston kuultua sitä EY:n perustamissopimuksen 189 c artiklan ja 118 a artiklan mukaisesti (C4-0310/98), - ottaa huomioon työjärjestyksensä 58 artiklan, - ottaa huomioon työllisyys- ja sosiaaliasiain valiokunnan mietinnön (A4-0353/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti; 4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.